smcproject/ml-wiki-sentences huggingface dataset:
അവരുടെ മകൾ അക്ഷരയ്ക്ക് വെറും നാല് മാസം പ്രായമുള്ളപ്പോൾ മരിച്ചു.
അവളുടെ ഓർമ്മയ്ക്കായി കുടുംബം അക്ഷര ഫൗണ്ടേഷൻ ആരംഭിച്ചു, ഇത് ഗ്രാമങ്ങൾക്ക് ഫ്ലൂറൈഡ് രഹിത വെള്ളവും വിദ്യാർത്ഥികൾക്ക് സ്കൂൾ സാധനങ്ങളും വിതരണം ചെയ്യുകയാണ്.
മേച്ചലിലെ നാല് ഗ്രാമങ്ങളും അവർ ദത്തെടുത്തു.
, കുറച്ചു കാലമായി ഒരു കരൾ സംബന്ധമായ ബുദ്ധിമുട്ടിയിരുന്ന ,ശ്രീ ഹരി പ്രഭുദേവ സംവിധാനം ചെയ്ത ആർ ..
രാജ്കുമാർ ,എന്ന ചിത്രത്തിന്റെ ചിത്രീകരണ സമയത്ത് ബോധരഹിതനായുകയും ഉടൻ ആശുപത്രിയിൽ പ്രവേശിപ്പിച്ച അദ്ദേഹം പിന്നീട് മരിച്ചു.
ബന്ധപ്പെട്ടത്
2011 ൽ ഹിന്ദി ഭാഷാ സിനിമയായ ഡേർട്ടി പിക്ചർ നിർമ്മിച്ചു.
ഈ സിനിമ പ്രധാനമായും നടി സിൽക്ക് സ്മിതയുടെ ജീവിതത്തിൽ നിന്ന് പ്രചോദനം ഉൾക്കൊണ്ടിരുന്നു, മാത്രമല്ല ഡിസ്കോ ശാന്തിയുടെ ജീവിതത്തിൽ നിന്നുള്ള ചില ഘടകങ്ങളും ഉപയോഗിച്ചു.
ഡിസ്കോ ശാന്തി ഇനിപ്പറയുന്ന സിനിമകളിൽ അഭിനയിച്ചു / അഭിനയിച്ചു.
ഡെക്കോ മുഹമ്മദ് ഇംഗ്ലീഷ് വിലാസം https://ml.wikipedia.org/wiki/Deqo_Mohamed
ഡോ. ഡെക്കോ മുഹമ്മദ് സൊമാലിയയിൽ ജനിച്ച ഒരു ഒബ്‌സ്റ്റട്രീഷ്യൻ-ഗൈനക്കോളജിസ്റ്റും, ഹഗർല ഇൻസ്റ്റിറ്റ്യൂട്ട് സ്ഥാപിച്ച ഡോ ഹവാ അബ്ദി ഫൗണ്ടേഷന്റെ മുൻ സി.ഇ.
ഒ. യുമാണ്.
കുടിയിറക്കപ്പെട്ട ആയിരക്കണക്കിന് ആളുകൾക്ക് ആരോഗ്യ സംരക്ഷണവും വിദ്യാഭ്യാസവും പാർപ്പിടവും പ്രദാനം ചെയ്യുകയെന്നതാണ് സൊമാലിയയിലെ മൊഗാദിഷുവിലുള്ള ഹോപ്പ് വില്ലേജ് കേന്ദീകരിച്ച് പ്രവർത്തിക്കുന്ന ഫൗണ്ടേഷന്റെ പ്രധാന പ്രവർത്തനങ്ങൾ.
മുഹമ്മദിന്റെ അമ്മ ഡോ ഹവ അബ്ദി സ്ഥാപിച്ച ഈ ഗ്രാമത്തിൽ ഡെക്കോ മുഹമ്മദിനൊപ്പം സഹോദരി ഡോ ആമിന മുഹമ്മദും പ്രവർത്തിക്കുന്നു.
അവളുടെ എക്സിക്യൂട്ടീവ് റോളിന് പുറമേ, ഡോ ഹവാ അബ്ദി ജനറൽ ഹോസ്പിറ്റലിലെ ഡോക്ടറായും ഡെക്കോ മുഹമ്മദ് പ്രവർത്തിക്കുന്നു.
സൊമാലിയയിലെ മൊഗാദിഷുവിലാണ് മുഹമ്മദ് ജനിച്ചത് ഡോ ഹവ അബ്ദിയുടെയും ഏഡൻ മുഹമ്മദിന്റെയും മകളായിരുന്നു.
അവൾ റഷ്യയിലെ കോളേജിലും മെഡിക്കൽ സ്കൂളിലും പോയി, പഠിക്കുന്നതിനിടയിൽ ക്യാമ്പിൽ അമ്മയെ സഹായിച്ചിരുന്നു.
2016ൽ യേൽ മൗറീസ് ആർ ഗ്രീൻബെർഗ് വേൾഡ് ഫെലോ ആയി മുഹമ്മദ് തിരഞ്ഞെടുക്കപ്പെട്ടു.
ഡേറ്റാ സെന്റർ ഇംഗ്ലീഷ് വിലാസം https://ml.wikipedia.org/wiki/Data_center ARSAT data center (2014)
വലിയ സ്ഥാപനങ്ങളിലും കമ്പനികളിലും അവരുടെ വിലപ്പെട്ട ഡാറ്റകൾ സൂക്ഷിക്കുന്നതിനും പ്രൊസസ്സ് ചെയ്യുന്നതിനും ആവശ്യക്കാർക്ക് വിവരങ്ങൾ നൽകുന്നതിനും വേണ്ടി നല്ല ശേഷി കൂടിയ ക്ഷമതയുള്ള സർവറുകളും നെറ്റ് വർക്കിങ്ങ് ഉപകരണങ്ങളും ഉണ്ടാവും.
ഇത്തരം ഉപകരണങ്ങൾ സൂക്ഷിയ്ക്കാനുള്ള ഒരു സ്ഥിരമായ റൂമിനെ ഡാറ്റസെൻറർ എന്നു പറയുന്നു.
ഒരു കെട്ടിടത്തിനുള്ളിൽ ഒരു സമർപ്പിത ഇടം, അല്ലെങ്കിൽ കമ്പ്യൂട്ടർ സംവിധാനങ്ങൾ സ്ഥാപിക്കാൻ ഉപയോഗിക്കുന്ന ഒരു കൂട്ടം കെട്ടിടങ്ങൾ ടെലികമ്മ്യൂണിക്കേഷൻസ്, സ്റ്റോറേജ് സിസ്റ്റങ്ങൾ തുടങ്ങിയ ഘടകങ്ങൾ ഉണ്ടാകും.
കുറിപ്പുകൾ അവലംബം പുറംകണ്ണികൾ Data centers എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
Lawrence Berkeley Lab - Research, development, demonstration, and deployment of energy-efficient technologies and practices for data centers DC Power For Data Centers Of The Future - FAQ: 380VDC testing and demonstration at a Sun data center.
White Paper - Property Taxes: The New Challenge for Data Centers The European Commission H2020 EURECA Data Centre Project Archived 2021-08-25 at the Wayback Machine .
- Data centre energy efficiency guidelines, extensive online training material, case studies/lectures (under events page), and tools.
ഡോൺ ജോൺ ഇംഗ്ലീഷ് വിലാസം https://ml.wikipedia.org/wiki/Don_Jon
ജോസഫ് ഗോർഡൻ-ലെവിറ്റ് തിരക്കഥയെഴുതി സംവിധാനം ചെയ്ത 2013 ലെ അമേരിക്കൻ റൊമാന്റിക് കോമഡി-നാടക ചിത്രമാണ് ഡോൺ ജോൺ .
റാം ബെർഗ്മാൻ , നിക്കോളാസ് ചാർട്ടിയർ എന്നിവർ ചേർന്ന് നിർമ്മിച്ച ഈ ചിത്രത്തിൽ ഗോർഡൻ-ലെവിറ്റ്, സ്കാർലറ്റ് ജോഹാൻസൺ , ജൂലിയാൻ മൂർ റോബ് ബ്രൗൺ , ഗ്ലെൻ ഹെഡ്‌ലി , ബ്രെയ് ലാർസൺ , ടോണി ഡാൻസ എന്നിവർ പ്രധാന വേഷങ്ങളിൽ അഭിനയിക്കുന്നു.
2013 ജനുവരി 18 ന് സൺഡാൻസ് ഫിലിം ഫെസ്റ്റിവലിൽ ഡോൺ ജോൺസ് അഡിക്ഷൻ എന്ന പേരിൽ ഈ സിനിമ പ്രദർശിപ്പിച്ചിരുന്നു, 2013 സെപ്റ്റംബർ 27 ന് അമേരിക്കയിൽ ഈ ചിത്രം റിലീസ് ചെയ്തു.
അവലംബം പുറത്തേക്കുള്ള കണ്ണികൾ Don Jon എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
Don Jon ഫേസ്‌ബുക്കിൽ Don Jon ഇന്റർനെറ്റ് മൂവി ഡാറ്റാബേസിൽ Don Jon ഓൾമുവീയിൽ ബോക്സ് ഓഫീസ് മോജോയിൽ നിന്ന് Don Jon മെറ്റാക്രിട്ടിക്കിൽ നിന്ന് Don Jon റോട്ടൻ ടൊമാറ്റോസിൽ നിന്ന് Don Jon
തമിഴ്നാട് മെർക്കന്റൈൽ ബാങ്ക് ലിമിറ്റഡ്
തമിഴ്‌നാട്ടിലെ തൂത്തുക്കുടി ആസ്ഥാനമായി പ്രവർത്തിക്കുന്ന ബാങ്കാണ് തമിഴ്‌നാട് മെർക്കന്റൈൽ ബാങ്ക് ലിമിറ്റഡ് (ടിഎംബി) .
1921 ൽ നാടാർ ബാങ്ക് എന്ന പേരിൽ സ്ഥാപിതമായെങ്കിലും 1962 നവംബറിൽ തമിഴ്നാട് മെർക്കന്റൈൽ ബാങ്ക് എന്ന് പേര് മാറ്റി.
ഇതോടെ നാടാർ സമൂഹത്തിനപ്പുറം ബാങ്കിന്റെ പ്രവർത്തനം  വ്യാപിച്ചു.
2018-2019 സാമ്പത്തിക വർഷത്തിൽ ബാങ്ക് 2585 മില്യൺ ഡോളറിന്റെ അറ്റാദായം രേഖപ്പെടുത്തി.
1920 ൽ തൂത്തുക്കുടിയിൽ നടന്ന നാടാർ മഹാജന സംഗമത്തിന്റെ വാർഷിക യോഗത്തിലാണ് നാടാർ ബിസിനസ്സ് സമൂഹത്തിനായി ഒരു ബാങ്ക് എന്ന ആശയം ആദ്യമായി രൂപപ്പെട്ടത്.
1921 മെയ് 11 ന് ഇന്ത്യൻ കമ്പനീസ് ആക്റ്റ് 1913 പ്രകാരം ബാങ്ക് രജിസ്റ്റർ ചെയ്യപ്പെട്ടു.
1921 നവംബർ 4 ന് എം.വി. ഷണ്മുഖവേൽ നാടാറെ ബാങ്കിന്റെ ആദ്യ ചെയർമാനായി തിരഞ്ഞെടുത്തു.
നിലവിൽ ഇന്ത്യയിലുടനീളം 509 മുഴുവൻ ശാഖകളും, 12 റീജിയണൽ ഓഫീസുകളും, പതിനൊന്ന് എക്സ്റ്റൻഷൻ കൗണ്ടറുകളും, ആറ് സെൻട്രൽ പ്രോസസ്സിംഗ് സെന്ററുകളും, ഒരു സർവീസ് ബ്രാഞ്ചും, നാല് കറൻസി ചെസ്റ്റുകളും,1094 എടിഎം കൗണ്ടറുകളും ബാങ്കിനുണ്ട്.
ബ്രാഞ്ച് തല പ്രവർത്തനങ്ങൾക്കായി കമ്പ്യൂട്ടറൈസേഷൻ അവതരിപ്പിച്ച ഇന്ത്യയിലെ ആദ്യത്തെ സ്വകാര്യ മേഖലാ ബാങ്കാണ് തമിഴ്‌നാട് മെർക്കന്റൈൽ ബാങ്ക്.
അവലംബം ↑ Computerization - Find More About Our Computerization Efforts : Get the Best Interest Rates on Deposits from the Best Indian Bank for NRI Deposits Archived 2013-06-04 at the Wayback Machine .
Tmb.in (11 November 2003).
1 2 "Message from the CEO Desk" Archived 2017-09-30 at the Wayback Machine .
Tmb.in (18 Sep 2017).
1 2 3 4 5 6 "Balance Sheet 31.03.2019" Archived 2019-08-09 at the Wayback Machine .
Tmb.in (7 June 2019).
↑ "Message from the CEO Desk" Archived 2019-08-09 at the Wayback Machine .
↑ ↑ https://www.thehindubusinessline.com/money-and-banking/tamilnad-mercantile-bank-founders-day/article25508247.ece ↑ ↑
താര രാജ്കുമാർ
താര രാജ്കുമാർ ഒരു ഇന്ത്യൻ ക്‌ളാസിക്കൽ നർത്തകിയും നൃത്ത അധ്യാപികയുമാണ്.
വിവാഹശേഷം ആദ്യം ഇംഗ്ലണ്ടിലേക്കും പിന്നീട് ഓസ്ട്രേലിയയിലേക്കും കുടിയേറിയ അവർക്ക് 2009-ൽ ഓസ്‌ട്രേലിയയുടെ പരമോന്നത സിവിലിയൻ ബഹുമതിയായ മെഡൽ ഓഫ് ദി ഓർഡർ ഓഫ് ഓസ്‌ട്രേലിയ ലഭിച്ചു.
കേരള കലാമണ്ഡലം മുൻ ചെയർമാൻ ടി.എം.ബി നെടുങ്ങാടിയുടെ മകളായി കേരളത്തിലാണ് താര  രാജ്‌കുമാർ ജനിച്ചത്.
മലയാളത്തിലെ ആദ്യത്തെ നോവലായ ‘കുന്ദലത’യുടെ രചയിതാവ് അപ്പു നെടുങ്ങാടിയുടെ ചെറുമകളുമാണ് താര.
ചെറുപ്പം മുതലേ കലയിലേക്ക് ആകർഷിക്കപ്പെട്ട അവർ നാലാം വയസ്സിൽ കഥകളി പഠിക്കാൻ തുടങ്ങി.
പിതാവ് ഒരു ഇന്ത്യൻ സേനാംഗമായതിനാൽ അവർക്ക് ചെറുപ്പകാലത്ത് ഇന്ത്യയിൽ പല സ്ഥലങ്ങളിലും ജീവിക്കേണ്ടി വന്നിരുന്നു.
നാലര വയസ്സുള്ളപ്പോൾ ബോംബെയിൽ ആയിരുന്നപ്പോൾ കഥകളി അഭ്യസിക്കാൻ തുടങ്ങിയെങ്കിലും അവരുടെ പ്രാഥമിക പരിശീലനം കൊച്ചിയിലെ മോളേരി നമ്പൂതിരിയിൽ നിന്നായിരുന്നു.
ഡൽഹിയിലായിരിക്കെ, ഇന്റർനാഷണൽ സെന്റർ ഫോർ കഥകളിയിൽ (ICK) ഗുരു പുന്നത്തൂർ മാധവ പണിക്കരുടെ കീഴിൽ കഥകളി പഠിച്ചു.
കലാമണ്ഡലം കൃഷ്ണൻ നായർ , കല്യാണിക്കുട്ടി അമ്മ , മാണി മാധവചാക്യാർ എന്നീ മൂന്ന് ഇതിഹാസങ്ങളുടെ ശിഷ്യയായ അവർ സ്‌കൂളിൽ പഠിക്കുമ്പോൾ തന്നെ പരിപാടികൾ അവതരിപ്പിച്ചു തുടങ്ങി.
ഡൽഹിയിൽ ആയിരുന്ന അവർ സുരേന്ദ്ര നാഥ് ജെന ഗുരുവിൽ നിന്ന് ഒഡീസി പരിശീലനവും നേടി.
വിവാഹ ശേഷം അവർ ആദ്യം യുകെയിലേക്കും പിന്നീട് ഓസ്‌ട്രേലിയയിലേക്കും പോയി.
തന്റെ കരിയറിൽ ഇന്ത്യ, യുണൈറ്റഡ് കിംഗ്ഡം, യൂറോപ്പ്, ഓസ്‌ട്രേലിയ എന്നിവിടങ്ങളിൽ അവർ ഇന്ത്യൻ ക്‌ളാസിക്കൽ നൃത്തം അവതരിപ്പിക്കുകയോ പഠിപ്പിക്കുകയോ ചെയ്തിട്ടുണ്ട്.
ലണ്ടനിലെ സൗത്ത് ബാങ്ക്, സിഡ്‌നിയിലെ ഓപ്പറ ഹൗസ് , മെൽബണിലെ വിക്ടോറിയൻ ആർട്‌സ് സെന്റർ തുടങ്ങിയ പ്രശസ്തമായ തിയേറ്ററുകളിലും അവർ പരിപാടികൾ അവതരിപ്പിച്ചിട്ടുണ്ട്.
ഇംഗ്ലണ്ടിലായിരിക്കുമ്പോൾ, അവർ അവിടെ ഒരു ശാസ്ത്രീയ നൃത്ത കേന്ദ്രമായ അക്കാദമി സ്ഥാപിച്ചു, അത് ഇന്നും (2023 വരെ) പ്രവർത്തിക്കുന്നു.
1983-ൽ ഓസ്‌ട്രേലിയയിലേക്ക് കുടിയേറിയ താര രാജ്‌കുമാർ മെൽബണിൽ ഇന്ത്യൻ ക്‌ളാസിക്കൽ നൃത്തം പഠിപ്പിക്കുന്നതിനായി നാട്യ സുധ സ്‌കൂളും, നാട്യ സുധ ഡാൻസ് കമ്പനിയും സ്ഥാപിച്ചു.
അവരുടെ പ്രൊഡക്ഷനുകൾ ഓസ്‌ട്രേലിയ, യുണൈറ്റഡ് കിംഗ്ഡം, ഇന്ത്യ, ന്യൂസിലാൻഡ്, തായ്‌ലൻഡ് എന്നിവിടങ്ങളിൽ പര്യടനം നടത്തിയിട്ടുണ്ട്.
കമ്മീഷൻ ഫോർ ദ ഫ്യൂച്ചർ, ഏഷ്യാ ലിങ്ക്, മൾട്ടി കൾച്ചറൽ ആർട്സ് വിക്ടോറിയ എന്നിവയുടെ പിന്തുണയോടെ, ട്രഡീഷൻസ് ഇൻ ട്രാൻസിഷൻ എന്ന സവിശേഷമായ ക്രോസ്-കൾച്ചറൽ പ്രോജക്റ്റ് അവർ വികസിപ്പിച്ചെടുത്തു, ഇത് CUB മാൾട്ട്ഹൗസിലെ പ്രകടനങ്ങളുടെ ഒരു സീസണിൽ കലാശിച്ചു.
ഓസ്‌ട്രേലിയയിൽ താമസിക്കുന്ന കലാകാരന്മാർ ഓസ്‌ട്രേലിയൻ ദേശീയ സാംസ്‌കാരിക ഘടനയ്‌ക്ക് നൽകിയ സംഭാവനകൾ എടുത്തുകാണിച്ചുകൊണ്ട് ജപ്പാൻ, ചൈന, ഇന്ത്യ എന്നിവിടങ്ങളിൽ നിന്നുള്ള ക്ലാസിക്കൽ, സമകാലിക നൃത്തങ്ങൾ ഒരുമിച്ച് കൊണ്ടുവന്ന പ്രോജക്റ്റിന്റെ ആർട്ടിസ്റ്റിക് ഡയറക്ടറായിരുന്നു അവർ.
വിക്ടോറിയൻ ആർട്‌സ് സെന്ററിൽ വെച്ചു നടന്ന ഓസ്‌ട്രേലിയൻ ഫെസ്റ്റിവൽ ഓഫ് ജപ്പാൻ ടു വെനീസ് പ്രോഗ്രാമിൽ ഇന്ത്യൻ നൃത്ത ഘടകത്തിന്റെ കലാസംവിധായകയും പ്രധാന നർത്തകിയും ആയിരുന്നു താര.
യുകെയിലെ അക്കാദമിയിലൂടെയുള്ള താരയുടെ പ്രോജക്ടുകളും ഓസ്‌ട്രേലിയയിലെ അവരുടെ പ്രവർത്തനങ്ങളും ഇരു രാജ്യങ്ങൾക്കിടയിൽ സാംസ്‌കാരിക തലത്തിൽ ഒരു പാലം സൃഷ്ടിക്കുന്നതിൽ വിജയിച്ചിരുന്നു.
മോനാഷ് യൂണിവേഴ്‌സിറ്റിയിലെ ബിരുദ വിദ്യാർത്ഥികൾക്കായി അവർ ഓസ്‌ട്രേലിയയിൽ ആദ്യമായി New Dance Forms and Old Cultures (പുതിയ നൃത്തരൂപം പഴയ സംസ്‌കാരങ്ങൾ ) എന്ന ഒരു കോഴ്‌സ് വികസിപ്പിച്ചെടുത്തു.
അത്തരം പ്രോഗ്രാമുകളിലൂടെ അവർ ക്ലാസിക്കൽ സൗത്ത് ഏഷ്യൻ നൃത്തം സമൂഹത്തിന് പൊതുവെ പ്രാപ്യമാക്കി.
ഓസ്‌ട്രേലിയയിലേക്കുള്ള കുടിയേറ്റക്കാരി എന്ന നിലയിൽ സമൂഹത്തിന് നൽകിയ സംഭാവനകളെ മാനിച്ച് താരയുടെ വർക്കുകൾ മെൽബണിലെ ഇമിഗ്രേഷൻ മ്യൂസിയത്തിൽ പ്രദർശിപ്പിച്ചിട്ടുണ്ട്.
നർത്തകി, നൃത്തസംവിധായിക, കലാസംവിധായിക, അദ്ധ്യാപിക, ഗവേഷക, ആശയവിനിമയക്കാരി എന്നീ നിലകളിൽ അവർ അറിയപ്പെടുന്നു.
2009-ൽ ഓസ്‌ട്രേലിയയുടെ പരമോന്നത സിവിലിയൻ ബഹുമതിയായ മെഡൽ ഓഫ് ദി ഓർഡർ ഓഫ് ഓസ്‌ട്രേലിയ അവർക്ക് ലഭിച്ചു.
വിക്ടോറിയയ്ക്കും രാജ്യത്തിനും നൽകിയ സംഭാവനകൾ കണക്കിലെടുത്ത് നൽകുന്ന വിക്ടോറിയൻ ഹോണർ റോൾ ഓഫ് വുമൺ ആദ്യമായി ലഭിച്ച ഒരാൾ കൂടിയാണ് അവർ.
2006-ൽ വിക്ടോറിയൻ ഗവൺമെന്റിന്റെ വിക്ടോറിയൻ വോളണ്ടിയർ അവാർഡും 1981 എത്‌നിക് ആർട്‌സ് അവാർഡും ഉൾപ്പെടെ നിരവധി അവാർഡുകളും അവർക്ക് ലഭിച്ചു.
മഹാ സാരഖം പ്രവിശ്യ
മഹാ സാരഖം പ്രവിശ്യ ഇസാൻ എന്നറിയപ്പെടുന്ന മധ്യ വടക്കുകിഴക്കൻ തായ്‌ലൻഡിൽ സ്ഥിതിചെയ്യുന്ന തായ്‌ലൻഡിലെ 76 പ്രവിശ്യകളിൽ (ചാങ്‌വാട്ട്) ഒന്നാണ്.
അതിൻ്റെ അയൽ പ്രവിശ്യകൾ (വടക്ക്നിന്ന് ഘടികാരദിശയിൽ) കലാസിൻ, റോയി എറ്റ്, സുരിൻ, ബുരിറാം, ഖോൺ കെയ്ൻ എന്നിവയാണ്.
പ്രവിശ്യയിലെ മഹാ സരാഖം എന്ന പട്ടണം പ്രവിശ്യാ തലസ്ഥാനം എന്ന പദവി അലങ്കരിക്കുന്നു.
41,000 വിദ്യാർത്ഥികളുള്ള (2017) വടക്കുകിഴക്കൻ തായ്‌ലൻഡിലെ ഏറ്റവും വലിയ സർവ്വകലാശാലകളിലൊന്നായ മഹാസാരഖം സർവ്വകലാശാലയുടെയും അതുപോലെതന്നെ രാജഭട്ട് മഹാസാരഖം സർവ്വകലാശാലയുടെയും ആസ്ഥാനമാണിത്.
പ്രവിശ്യയുടെ ഭൂരിഭാഗവും പ്രദേശങ്ങലും നെൽവയലുകളാൽ പൊതിഞ്ഞ സമതലമാണ് .
വടക്കും കിഴക്കും മാത്രമാണ് ഇതിന് അപവാദമായി ചെറിയ കുന്നുകൾ കാണപ്പെടുന്നത്.
ഈ പ്രവിശ്യ സമുദ്രനിരപ്പിൽ നിന്ന് ഏകദേശം 130 മുതൽ 230 മീറ്റർ വരെ ഉയരത്തിലാണ് സ്ഥിതിചെയ്യുന്നത്.
ചി ആണ് ഇവിടുത്തെ പ്രധാന നദി.
മൊത്തം വനവിസ്തൃതി 214 ചതുരശ്ര കിലോമീറ്റർ (83 ചതുരശ്ര മൈൽ) അല്ലെങ്കിൽ പ്രവിശ്യാ പ്രദേശത്തിൻ്റെ 3.8 ശതമാനം ആണ്.
ഇപ്പോൾ ആംഫോ നാ ഡൂണിലുള്ള പുരാതന പട്ടണമായ ചമ്പസിയിൽ നിന്ന് 8 മുതൽ 10 വരെ നൂറ്റാണ്ടുകളിൽ നിരവധി ബുദ്ധമതാവശിഷ്ടങ്ങൾ ഉത്ഭവിച്ചിരുന്നു.
ശ്രീബുദ്ധൻറെ ഭൗതികാവശിഷ്ടം പോലെയുള്ള അത്തരം തിരുശേഷിപ്പുകൾ പ്രവിശ്യയിൽ ഒരു രാജ്യം സ്ഥിതി ചെയ്തിരുന്നതിനെക്കുറിച്ചുള്ള ഊഹാപോഹങ്ങൾക്ക് കാരണമായി.
ഈ സമയത്തും അതിനുശേഷവും പ്രവിശ്യ ഇസാനിലെ ഒരു ബുദ്ധമത കേന്ദ്രമായി തുടർന്നു.
1865-ൽ സ്ഥാപിതമായ റോയി എറ്റിൻ്റെ ഒരു ഉപഗ്രഹ പട്ടണമായിരുന്നു ആദ്യകാലത്ത് മഹാ സാരഖം.
റോയി എറ്റ് പ്രവിശ്യയിലെ ഗവർണർ 9,000 ആളുകളെ പുതിയ പട്ടണത്തിലേയ്ക്ക് വാസത്തിനായി അയയ്ക്കുകയും അദ്ദേഹത്തിൻ്റെ ഒരു കസിൻ അതിൻ്റെ ഗവർണറായി നിയമിതനാകുകയും ചെയ്തു.
1868-ൽ ബാങ്കോക്കിലെ കേന്ദ്ര സർക്കാർ  ബാങ്കോക്കിനു കീഴിൽ മഹാ സാരഖത്തെ ഒരു പ്രവിശ്യയായി പ്രഖ്യാപിച്ചു.
റോയി എറ്റിൻ്റെ ശക്തിയെ ദുർബലപ്പെടുത്തുകയായിരുന്നു ഈ നടപടി കൊണ്ട് ലക്ഷ്യമാക്കിയത്.
2023 ഏപ്രിൽ 3 ന് പ്രവിശ്യാ പോലീസ് 38 കാരനായ ഒരാളെ അറസ്റ്റ് ചെയ്യുകയും അയാളിൽനിന്ന് 322,000 മെത്താംഫെറ്റാമൈൻ ഗുളികകൾ പിടിച്ചെടുക്കുകയും ചെയ്ത സംഭവമുണ്ടായി.
ഉബോൺ റച്ചതാനി പ്രവിശ്യയിലും സമീപത്തെ മറ്റ് പല പ്രവിശ്യകളിലും ഇയാൾ ഇവ വിൽക്കുകയായിരുന്നു.
പ്രവിശ്യയിലെ വിഭവങ്ങളുടെ സമൃദ്ധിയെ കാണിക്കുന്നതായ, നെൽവയലുകൾക്ക് മുന്നിലെ ഒരു വൃക്ഷമാണ് പ്രവിശ്യാ മുദ്രയിൽ കാണിക്കുന്നത്.
പ്രവിശ്യാ പതാകയിൽ തവിട്ട് നിറത്തിലുള്ള തിരശ്ചീനമായ കള്ളിയുടെ മധ്യഭാഗത്ത് ഈ മുദ്ര കാണിക്കുന്നു.
മുകളിലും താഴെയും മഞ്ഞ നിറത്തിലുള്ള തിരശ്ചീനമായ ചെറു കള്ളികളാണ്.
തവിട്ട് നിറം, വരണ്ട കാലാവസ്ഥയിൽ ജീവിക്കുന്ന പ്രവിശ്യയിലെ ജനങ്ങളുടെ ശക്തിയെയും സ്ഥിരോത്സാഹത്തെയും പ്രതീകപ്പെടുത്തുന്നമ്പോൾ മഞ്ഞ നിറം ജനങ്ങളുടെ വിശ്വാസത്തിൻ്റെ തെളിവായി ബുദ്ധ സന്യാസിമാരുടെ വസ്ത്രങ്ങളെ പ്രതീകപ്പെടുത്തുന്നു.
പ്രവിശ്യാ വൃക്ഷം നെന്മേനിവാകയാണ് (അൽബിസിയ ലെബെക്ക്).
1994-ൽ സിരികിറ്റ് രാജ്ഞിയാണ് വൃക്ഷ ചിഹ്നം പ്രവിശ്യയ്ക്ക് നൽകിയത്.
പ്രവിശ്യാ പുഷ്പം വെസ്റ്റ് ഇന്ത്യൻ ജാസ്മിൻ ( ഇക്സോറ ) ആണ്.
തദ്ദേശീയമായ ശുദ്ധജല ഞണ്ടായ തൈപ്പൊട്ടമൺ ചുലബോൺ ( Thaipotamon chulabhorn ) ആണ് പ്രവിശ്യാ ജലജീവി.
അവലംബം ↑ {{ cite web }} :  CS1 maint: postscript ( link ) CS1 maint: unrecognized language ( link ) ↑ ↑ {{ cite web }} :  CS1 maint: postscript ( link ) CS1 maint: unrecognized language ( link ) ↑ ↑ ↑
തുത്തി ഇംഗ്ലീഷ് വിലാസം https://ml.wikipedia.org/wiki/Abutilon_persicum
2 മീറ്റർ വരെ ഉയരം വയ്ക്കുന്ന ഒരു ചെറിയ ചെടിയാണ് തുത്തി .
(Persian Mallow) ( ശാസ്ത്രീയനാമം : Abutilon persicum ) .
നവംബർ മുതൽ ജനുവരി വരെ നല്ല മഞ്ഞപ്പൂക്കൾ ഉണ്ടാവുന്നു .
തണ്ടിൽ നിന്നും കയർ ഉണ്ടാക്കാൻ പറ്റുന്ന ഒരു നാര് ലഭിക്കാറുണ്ട് ഇലപൊഴിയും വനങ്ങളിലും അർദ്ധ-നിത്യഹരിത വനങ്ങളിലും ആണ് ഈ സസ്യം കൂടുതലും കാണപ്പെടുന്നത്.
കേരളത്തിലെ  വയനാട്, പാലക്കാട്, കാസറഗോഡ്, കൊല്ലം, പത്തനംതിട്ട, മലപ്പുറം, കണ്ണൂർ, എറണാകുളം എന്നീ ജില്ലകളിൽ ഇവ കാണപ്പെടുന്നു .
നവമ്പർ മുതൽ ഏപ്രിൽ വരെയുള്ള മാസങ്ങളിലാണ് ഇവ പുഷ്പിക്കുന്നത് അവലംബം പുറത്തേക്കുള്ള കണ്ണികൾ വിക്കിസ്പീഷിസിൽ Abutilon persicum എന്നതുമായി ബന്ധപ്പെട്ട കൂടുതൽ വിവരങ്ങൾ ലഭ്യമാണ്.
Abutilon persicum എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
കോടിയേരി ബാലകൃഷ്ണൻ ഇംഗ്ലീഷ് വിലാസം https://ml.wikipedia.org/wiki/Kodiyeri_Balakrishnan
2006 മുതൽ 2011 വരെ
നിലവിലിരുന്ന 
പന്ത്രണ്ടാം കേരള നിയമസഭയിലെ 
സംസ്ഥാന ആഭ്യന്തര വകുപ്പ് മന്ത്രിയായിരുന്ന കണ്ണൂർ ജില്ലയിൽ നിന്നുള്ള മുതിർന്ന സി.പി.എം നേതാവായിരുന്നു കോടിയേരി ബാലകൃഷ്ണൻ(1953-2022) മാർക്സിസ്റ്റ് പാർട്ടിയുടെ 
പൊളിറ്റ് ബ്യൂറോ അംഗം, മാർക്സിസ്റ്റ് പാർട്ടി സംസ്ഥാന സെക്രട്ടറി, 
കേരള നിയമസഭയിലെ പ്രതിപക്ഷ ഉപനേതാവ്, തലശേരിയിൽ നിന്നുള്ള 
നിയമസഭാംഗം എന്നീ നിലകളിലും
പ്രവർത്തിച്ചിട്ടുണ്ട്.
അസുഖ ബാധിതനായി ചികിത്സയിലിരിക്കെ
2022 ഒക്ടോബർ ഒന്നിന് അന്തരിച്ചു.
കണ്ണൂർ ജില്ലയിൽ തലശ്ശേരി താലൂക്കിലെ
ന്യൂമാഹി ഗ്രാമത്തിലെ കോടിയേരിയിൽ പരേതരായ മൊട്ടേമ്മൽ കുഞ്ഞുണ്ണിക്കുറുപ്പിന്റേയും നാരായണിയമ്മയുടേയും ഇളയ മകനായി
1953 നവംബർ 16നാണ് കോടിയേരി ബാലകൃഷ്ണൻ ജനിച്ചത്.
ലക്ഷ്മി, നളിനി, ജാനകി, സരോജിനി എന്നിവർ ജ്യേഷ്ഠ സഹോദരങ്ങളാണ്.
ബി.എ ബിരുദധാരിയാണ് കോടിയേരി ബാലകൃഷ്ണൻ.
കോടിയേരിയിലെ ജൂനിയർ ബേസിക് സ്കൂൾ, കോടിയേരി ഓണിയൻ ഗവൺമെന്റ് ഹൈസ്കൂൾ എന്നിവിടങ്ങളിൽ നിന്നുമാണ് സ്കൂൾ വിദ്യാഭ്യാസം പൂർത്തിയാക്കിയത്.
മാഹി മഹാത്മാഗാന്ധി ഗവൺമെന്റ് കോളേജിൽ നിന്നും പ്രീഡിഗ്രി വിദ്യാഭ്യാസം പൂർത്തിയാക്കി.
തിരുവനന്തപുരം യൂണിവേഴ്സിറ്റി കോളേജിൽ നിന്നും ബിരുദപഠനം പൂർത്തിയാക്കി.
മാർക്സിസ്റ്റ് പാർട്ടിയിലെ മികച്ച സംഘാടകനും നയതന്ത്രഞ്ജനുമായിരുന്നു 
കോടിയേരി ബാലകൃഷ്ണൻ.
മാർക്സിസ്റ്റ് പാർട്ടിയിലും
ഇടത്പക്ഷ മുന്നണിയിലും ഉണ്ടാകുന്ന ഏത് പ്രതിസന്ധിയിലും മധ്യസ്ഥ 
റോളിലെത്തി പ്രശ്ന പരിഹാരം നടത്തുന്ന 
മാർക്സിസ്റ്റ് നേതാവായിരുന്നു.
പാർട്ടി സെക്രട്ടറിയായിരിക്കുമ്പോഴും
അല്ലാത്തേപ്പോഴും
എടുക്കുന്ന തീരുമാനങ്ങൾ പാർട്ടിയെ
ബോധ്യപ്പെടുത്താൻ ഇദ്ദേഹത്തിനും
കോടിയേരിയിൽ നിന്ന് പ്രശ്നങ്ങൾ ഒന്നും 
തന്നെ ഉണ്ടാവില്ല എന്ന സൂചന പാർട്ടിക്കും ഉണ്ടായിരുന്നു.
വാർത്ത മാധ്യമങ്ങളുമായുള്ള അഭിമുഖ സംഭാഷണങ്ങളെ 
തികഞ്ഞ നയതന്ത്രഞ്ജതയോടെ കൈകാര്യം 
ചെയ്തിരുന്ന മാർക്സിസ്റ്റ് നേതാവ് കൂടിയായിരുന്നു കോടിയേരി.
സ്കൂൾ പഠനകാലത്ത് തന്നെ കോടിയേരി ബാലകൃഷ്ണൻ രാഷ്ട്രീയപ്രവർത്തനത്തിൽ സജീവമായിരുന്നു.
തലശേരി ഒണിയൻ ഗവൺമെന്റ് ഹൈസ്കൂളിൽ ഒമ്പതാം ക്ലാസ് വിദ്യാർത്ഥി ആയിരിക്കുമ്പോഴാണ് കോടിയേരി ബാലകൃഷ്ണൻ കെ.എസ്.എഫിന്റെ( എസ്.എഫ്.ഐ.യുടെ മുൻഗാമി) യൂണിറ്റ് സ്കൂളിൽ ആരംഭിക്കുന്നതും അതിന്റെ സെക്രട്ടറിയാകുന്നതും.
എം.ബാലകൃഷ്ണൻ എന്നതായിരുന്നു ആദ്യകാല പേര്.
തലശേരിയിൽ നടന്ന വിദ്യാർത്ഥി സമ്മേളനത്തിൽ വച്ച് സുഹൃത്ത് 
സംഘാടക സമിതിക്ക് 
കോടിയേരി ബാലകൃഷ്ണൻ എന്ന് എഴുതി നൽകിയതിനെ തുടർന്നാണ് പിന്നീട് ആ പേരിൽ അറിയപ്പെടാൻ തുടങ്ങിയത്.
1970-ൽ 
മാർക്സിസ്റ്റ് പാർട്ടി അംഗമായ 
കോടിയേരി ബാലകൃഷ്ണനെ 
ഈങ്ങയിൽപ്പീടിക ബ്രാഞ്ച് സെക്രട്ടറിയായി തെരഞ്ഞെടുത്തു.
മാഹിയിൽ പ്രീഡിഗ്രി വിദ്യാഭ്യാസം ചെയ്തുകൊണ്ടിരിക്കുകയായിരുന്നു അദ്ദേഹം.
ഇക്കാലത്ത് തന്നെയാണ് മാഹി മഹാത്മാഗാന്ധി ഗവൺമെന്റ് കോളേജിൽ യൂണിയൻ ചെയർമാനായി അദ്ദേഹം തെരെഞ്ഞെടുക്കപ്പെട്ടത്.
കെ.എസ്.എഫിന്റെ നേതൃനിരയിലേക്ക് ഉയർന്ന കോടിയേരി ബാലകൃഷ്ണൻ 
1970-ൽ തിരുവനന്തപുരത്ത് വെച്ചു നടന്ന എസ്.എഫ്.ഐ.യുടെ രൂപീകരണസമ്മേളനത്തിലും പങ്കെടുത്തിരുന്നു.
1973-ൽ അദ്ദേഹം
മാർക്സിസ്റ്റ് പാർട്ടിയുടെ
കോടിയേരി ലോക്കൽ കമ്മിറ്റി സെക്രട്ടറിയായി.
അതേ വർഷം തന്നെ എസ്.എഫ്.ഐ.യുടെ സംസ്ഥാനസെക്രട്ടറിയായി തെരെഞ്ഞെടുക്കപ്പെട്ടു.
1979 വരെ അദ്ദേഹം ആ പദവിയിൽ തുടർന്നു.
അദ്ദേഹം എസ്.എഫ്.ഐയുടെ സംസ്ഥാനസെക്രട്ടറി ആയിരിക്കുന്ന കാലയളവിലായിരുന്നു ഇന്ത്യയിൽ അടിയന്തരാവസ്ഥ പ്രഖ്യാപിക്കപ്പെട്ടത്.
അടിയന്തരാവസ്ഥക്കാലത്ത് പതിനാറ് മാസത്തോളം മിസ (MISA) തടവുകാരനായി പതിനാറ് മാസത്തോളം ജയിൽശിക്ഷ അനുഭവിച്ചിട്ടുണ്ട്.
എസ്.എഫ്.ഐ.യുടെ അഖിലേന്ത്യാ ജോയിന്റ് സെക്രട്ടറിയായും അദ്ദേഹം പ്രവർത്തിച്ചിട്ടുണ്ട്.
1980 മുതൽ 1982 വരെ യുവജനപ്രസ്ഥാനമായ ഡി.വൈ.എഫ്.ഐയുടെ കണ്ണൂർ ജില്ലാ പ്രസിഡന്റായിരുന്നു.
1982-ലെ നിയമസഭ തിരഞ്ഞെടുപ്പിൽ തലശേരി മണ്ഡലത്തിൽ നിന്ന് ആദ്യമായി 
നിയമസഭാംഗമായ കോടിയേരി 1982 മുതൽ 1987 വരെ കേരള കർഷകസംഘത്തിൻ്റെ 
സംസ്ഥാന ജോയിൻ്റ് സെക്രട്ടറിയായും പ്രവർത്തിച്ചിട്ടുണ്ട്.
1987-ലെ നിയമസഭ 
തിരഞ്ഞെടുപ്പിൽ തലശേരിയിൽ നിന്ന് 
വിജയിച്ച് വീണ്ടും നിയമസഭയിലെത്തി.
1988-ൽ ആലപ്പുഴയിൽ വെച്ചു നടന്ന സിപിഐ(എം)ന്റെ സംസ്ഥാനസമ്മേളനത്തിൽ കോടിയേരി ബാലകൃഷ്ണൻ പാർട്ടി സംസ്ഥാന കമ്മിറ്റിയിൽ അംഗമായി.
1990 മുതൽ 1995 വരെ സിപിഐ(എം)ന്റെ കണ്ണൂർ ജില്ലാ സെക്രട്ടറിയായി അദ്ദേഹം പ്രവർത്തിച്ചിരുന്നു.
1995-ൽ കൊല്ലത്ത് വെച്ച് നടന്ന സംസ്ഥാനസമ്മേളനത്തിലൂടെ 
മാർക്സിസ്റ്റ് പാർടിയുടെ സംസ്ഥാന സെക്രട്ടേറിയേറ്റിലെത്തിയ
കോടിയേരി ബാലകൃഷ്ണൻ
2002-ൽ ഹൈദരാബാദിൽ വെച്ചു നടന്ന സിപിഐ(എം) പാർടി കോൺഗ്രസിൽ 
പാർട്ടി കേന്ദ്ര കമ്മിറ്റി അംഗമായി തിരഞ്ഞെടുക്കപ്പെട്ടു.
ഒരു ഇടവേളയ്ക്ക് ശേഷം 2001-ലെ 
നിയമസഭ തെരഞ്ഞെടുപ്പിൽ തലശേരിയിൽ
നിന്ന് നിയമസഭാംഗമായി 
തിരഞ്ഞെടുക്കപ്പെട്ട
കോടിയേരി 2006, 2011 വർഷങ്ങളിലും
നിയമസഭാംഗമായിരുന്നു.
2001-ലെ പതിനൊന്നാം 
കേരള നിയമസഭയിൽ ആദ്യമായി 
പ്രതിപക്ഷ ഉപനേതാവായി നിയമിതനായി.
2006 മുതൽ 2011 വരെ വി.എസ്. 
അച്യുതാനന്ദൻ സർക്കാരിലെ ആഭ്യന്തര വകുപ്പ് മന്ത്രിയായും 2011 മുതൽ 2016 വരെ നിലവിലിരുന്ന പതിമൂന്നാം കേരള നിയമസഭയിലെ പ്രതിപക്ഷ ഉപനേതാവായും 
പ്രവർത്തിച്ചിട്ടുണ്ട്.
2008-ൽ കോയമ്പത്തൂരിൽ വെച്ചു നടന്ന
19-ആം പാർടി കോൺഗ്രസിലാണ് സിപിഐ(എം)ന്റെ പൊളിറ്റ് ബ്യൂറോ മെമ്പറായത്.
2015-ൽ ആലപ്പുഴയിൽ നടന്ന സംസ്ഥാന സമ്മേളനത്തിൽ കോടിയേരി ബാലകൃഷ്ണൻ ആദ്യമായി 
മാർക്സിസ്റ്റ് പാർട്ടിയുടെ സംസ്ഥാന സെക്രട്ടറിയായി.
2018-ൽ തൃശൂരിൽ
വെച്ചു നടന്ന സംസ്ഥാന സമ്മേളനത്തിലും കോടിയേരി ബാലകൃഷ്ണൻ തന്നെ
വീണ്ടും സെക്രട്ടറിയായി തുടർന്നു.
ചികിത്സയ്ക്ക് വേണ്ടി 2020-ൽ പാർട്ടിയിൽ നിന്ന് അവധിയെടുത്ത് തിരിച്ചെത്തിയതിന് ശേഷം 2022 മാർച്ചിൽ എറണാകുളത്ത് വച്ച് നടന്ന മാർക്സിസ്റ്റ് പാർട്ടിയുടെ സംസ്ഥാന സമ്മേളനത്തിൽ തുടർച്ചയായി മൂന്നാം തവണയും പാർട്ടി സംസ്ഥാന സെക്രട്ടറിയായി തെരഞ്ഞെടുക്കപ്പെട്ടു.
ചീഫ് എഡിറ്ററായിരുന്ന പി.രാജീവ് രണ്ടാം പിണറായി വിജയൻ സർക്കാരിൽ കാബിനറ്റ് വകുപ്പ് മന്ത്രിയായതിനെ തുടർന്ന്
2021 മുതൽ 2022 വരെ മാർക്സിസ്റ്റ് പാർട്ടി മുഖപത്രമായ ദേശാഭിമാനിയുടെ ചീഫ് എഡിറ്ററായും പ്രവർത്തിച്ചു.
അസുഖ ബാധിതനായതിനെ തുടർന്ന്
2020-ൽ പാർട്ടി സംസ്ഥാന സെക്രട്ടറി സ്ഥാനമൊഴിയുകയും ചികിത്സ പൂർത്തിയാക്കി 2021-ൽ വീണ്ടും പാർട്ടി സെക്രട്ടറി പദമേറ്റെങ്കിലും 
ആരോഗ്യ പ്രശ്നങ്ങൾ കൂടിയതിനെ തുടർന്ന് 2022 ഓഗസ്റ്റ് 25 ന് പാർട്ടി സെക്രട്ടറി പദവി രാജിവച്ചു.
പിന്നീട് പാർട്ടി 
കേന്ദ്ര കമ്മറ്റി അംഗമായിരുന്ന 
എം.വി. ഗോവിന്ദൻ മാസ്റ്റർ കോടിയേരിക്ക് പകരം പാർട്ടി സെക്രട്ടറി സ്ഥാനമേറ്റു.
പ്രധാന പദവികളിൽ 2015-2020, 2021-2022 : മാർക്സിസ്റ്റ് പാർട്ടി, സംസ്ഥാന സെക്രട്ടറി 2011-2016, 2001-2006 :കേരള നിയമസഭയിലെ പ്രതിപക്ഷ ഉപനേതാവ് 2011, 2006, 2001, 1987, 1982 : നിയമസഭാംഗം, തലശ്ശേരി 2008-2022 : മാർക്സിസ്റ്റ് പാർട്ടി,പൊളിറ്റ് ബ്യൂറോ അംഗം 2006-2011 : സംസ്ഥാന ആഭ്യന്തര വകുപ്പ് മന്ത്രി 2002-2022 : മാർക്സിസ്റ്റ് പാർട്ടി, കേന്ദ്ര കമ്മറ്റി അംഗം 1995-2022 : മാർക്സിസ്റ്റ് പാർട്ടി, സംസ്ഥാന സെക്രട്ടറിയേറ്റ് അംഗം 1990-1995 : മാർക്സിസ്റ്റ് പാർട്ടി, കണ്ണൂർ ജില്ലാ സെക്രട്ടറി 1988-2022 : മാർക്സിസ്റ്റ് പാർട്ടി, സംസ്ഥാന സമിതി അംഗം 1980-1982 : ഡി.വൈ.എഫ്.ഐ, കണ്ണൂർ ജില്ലാ പ്രസിഡൻ്റ് 1973-1979 : എസ്.എഫ്.ഐ, സംസ്ഥാന സെക്രട്ടറി 1970 : മാർക്സിസ്റ്റ് പാർട്ടി അംഗം സംസ്ഥാന ആഭ്യന്തര വകുപ്പ് മന്ത്രി കോടിയേരി ബാലകൃഷ്ണൻ
കേരള പോലീസിലും ജയിൽ വകുപ്പിലും
കാലോചിതമായ പരിഷ്കാരങ്ങൾ നടപ്പിൽ വരുത്തിയ ആഭ്യന്തര വകുപ്പ് മന്ത്രിയായിരുന്നു 
കോടിയേരി ബാലകൃഷ്ണൻ.
2010-ൽ നടന്ന ഈ
പരിഷ്കരണ കാലയളവിൽ സംസ്ഥാന പോലീസ് മേധാവിയായിരുന്നത് 
1975 ബാച്ച് ഐപിഎസ് ഓഫീസറായിരുന്ന ജേക്കബ് പുന്നൂസായിരുന്നു.
സ്റ്റുഡൻ്റ് പോലീസ് കേഡറ്റ് മുതൽ ജനമൈത്രി പോലീസ് സ്റ്റേഷൻ വരെയുള്ള
പദ്ധതികൾ ആസൂത്രണം ചെയ്തു നടപ്പിലാക്കിയ കോടിയേരി ബാലകൃഷ്ണൻ
2010 വരെ കേരള പോലീസ് ജീപ്പായ 
മഹീന്ദ്രയുടെ നീലക്കളർ സി.എൽ 550 എം.ഡി.ഐ മോഡൽ മാറ്റി പകരം വെള്ളക്കളറുള്ള
മഹീന്ദ്ര ബൊലേറോ ജീപ്പ് കൊണ്ടുവന്നു.
പിന്നീട് കേരള പോലീസിൻ്റെ ഔദ്യോഗിക വാഹനമായി വെള്ളക്കളർ മഹീന്ദ്ര ബൊലേറോ ജീപ്പ് മാറിയതും ചരിത്രമാണ്.
2010 വരെ കേരള പോലീസിലെ സിവിൽ 
പോലീസ് ഓഫീസർ പഴയ 
കോൺസ്റ്റബിൾ റാങ്ക്
ഒരേ പദവിയിൽ ഇരുന്ന്
സർവീസ് പൂർത്തിയാക്കി വിരമിച്ചിരുന്ന സമ്പ്രദായം എടുത്ത് കളഞ്ഞ് പകരം യോഗ്യരായവർക്ക് എല്ലാം സർവീസിൽ 
15 വർഷം പൂർത്തിയാകുമ്പോൾ 
സീനിയർ സിവിൽ പോലീസ് ഓഫീസർ പഴയ ഹെഡ് കോൺസ്റ്റബിൾ ആയും
23 വർഷമെത്തുമ്പോൾ അസിസ്റ്റൻ്റ് സബ് ഇൻസ്പെക്ടറായും (എ.എസ്.ഐ) 
പ്രൊമോഷൻ നൽകുന്ന നിയമം
കോടിയേരി ബാലകൃഷ്ണൻ ആഭ്യന്തര വകുപ്പ് മന്ത്രിയായിരിക്കെ നിലവിൽ വന്നു.
ജനമൈത്രി പോലീസ് സ്റ്റേഷൻ എന്ന ആശയം നടപ്പിൽ വരുത്തി ജനങ്ങൾക്ക് പോലീസുമായി കൂടുതൽ ബന്ധമുണ്ടാക്കാൻ 
ശ്രമിച്ചതും കേരള പോലീസിൽ ആദ്യമായി പോലീസ് ഉദ്യോഗസ്ഥർക്ക് ഔദ്യോഗിക മൊബൈൽ കണക്ഷൻ നിലവിൽ വന്നതും
എല്ലാ പോലീസ് സ്റ്റേഷനുകളിലും കമ്പ്യൂട്ടർ സംവിധാനത്തിൽ പ്രവർത്തിക്കുന്ന ഇൻറർനെറ്റ് കണക്ഷൻ നിലവിൽ വന്നതും
കോടിയേരിയുടെ സംഭാവനകളാണ്.
ഒപ്പം തന്നെ വർധിച്ച് വരുന്ന വാഹന അപകടങ്ങൾ ഒഴിവാക്കാനും ട്രാഫിക് നിയമത്തിൻ്റെ ബോധവത്കരണത്തിനുമായി
തിരക്കേറിയ പാതകളിൽ എല്ലായിടത്തും
ഒരു സീബ്ര ചിഹ്നം നടപ്പിലാക്കി.
ജയിൽ വകുപ്പിൽ വിപ്ലവകരമായ മാറ്റങ്ങളാണ് 2010 മുതൽ ഉണ്ടായത്.
കുറ്റവാളികളായ തടവുകാരുടെ 
സ്വഭാവ പരിഷ്കരണ കേന്ദ്രം എന്നതിനപ്പുറം
സംസ്ഥാന സർക്കാരിന് വരുമാനം ഉണ്ടാക്കി തരുന്ന ഭക്ഷ്യ ഉത്പാദന കേന്ദ്രം കൂടിയായി സംസ്ഥാനത്തെ ജയിലുകൾ മാറി.
രണ്ട് രൂപയുടെ ജയിൽ ചപ്പാത്തി 
കേരളത്തിൽ പുതിയ തരംഗമായി മാറിയതിനെ തുടർന്ന് ജയിലിൽ പുതിയ തൊഴിൽ സംസ്കാരം ഉടലെടുത്തു.
ജയിൽ മോചിതരായ കുറ്റവാളികൾക്ക്
ഭക്ഷ്യ ഉത്പാദനം നടത്തുന്നത് വഴി
സ്വന്തമായി തൊഴിലെടുത്ത് ജീവിക്കാൻ കഴിയുന്ന സാഹചര്യം പിന്നീട് നിലവിൽ ഉണ്ടായി.
2010 വരെ ജയിൽ തടവുകാരുടെ ഭക്ഷണക്രമത്തിൽ നിന്ന് 
ഔദ്യോഗികമായി ഗോതമ്പുണ്ട എടുത്ത് കളഞ്ഞ് ജയിലിൽ തന്നെ നിർമ്മിക്കുന്ന ചപ്പാത്തി ഉൾപ്പെടുത്തി ഓരോ ദിവസവും പുതിയ വിഭവങ്ങളുമായി ഒരു പുതിയ ജയിൽ മെനു നിലവിൽ വന്നു.
ജയിൽ വകുപ്പിലെ കാലഹരണപ്പെട്ട നിയമങ്ങൾ എല്ലാം തന്നെ ഒഴിവാക്കി
ജയിൽ വകുപ്പ് ഉദ്യോഗസ്ഥരുടെ 
നിയമനം സംബന്ധിച്ച് സ്പെഷ്യൽ റൂൾ 
പരിഷ്കരിച്ചു.
ഒപ്പം തന്നെ ജയിൽ വകുപ്പിൻ്റെ 
ആധുനികവത്കരണത്തിന് 
ഏറ്റവും വലിയ തുക ചെലവഴിച്ചതും
കോടിയേരി ബാലകൃഷ്ണൻ 
സംസ്ഥാന ആഭ്യന്തര വകുപ്പ് മന്ത്രിയായിരിക്കുമ്പോഴാണ്.
സോളാർ പാനലും സിസിടിവിയും
ആധുനിക 
മെറ്റൽ ഡിറ്റക്ടറും 2010-ൽ 
ജയിലുകളിൽ എത്തിയതോടെ
2010-ലെ പരിഷ്കരിച്ച പ്രിസൺ ആക്ട് വഴി ജയിൽ വകുപ്പിൻറെ മുഖഛായ തന്നെ മാറി.
സംസ്ഥാനത്തെ രണ്ടാമത്തെ തുറന്ന ജയിലായ കാസർകോട് ജില്ലയിലെ ചീമേനി
ജയിലിൻ്റെ നിർമ്മാണം അതിവേഗം പൂർത്തിയാക്കി പ്രവർത്തനം ആരംഭിച്ചതും
കോടിയേരി ബാലകൃഷ്ണൻ്റെ കാലത്താണ്.
തടവുകാരുടെ ആധിക്യം മൂലം ജയിലുകളിൽ സ്ഥലം തികയാതെ വന്നപ്പോൾ വിയ്യൂരിൽ അതീവ സുരക്ഷാ ജയിലും കോഴിക്കോട് സ്പെഷ്യൽ ജയിലും
ഹോസ്ദുർഗ്,
മലമ്പുഴ, പത്തനംതിട്ട, പൂജപ്പുര 
എന്നിവിടങ്ങളിൽ ജില്ലാ ജയിലുകളും
വിയ്യൂരിൽ സബ് ജയിലും നിർമ്മാണ പ്രവർത്തനങ്ങൾ പൂർത്തീകരിച്ച് പ്രവർത്തനം ആരംഭിച്ചു.
കേരള പോലീസിൻ്റെ പെരുമാറ്റത്തിലും
സേവന നിലവാരത്തിലും സമൂലമായ
പരിഷ്കാരങ്ങൾ വരുത്തുകയും
സംസ്ഥാന ആഭ്യന്തര വകുപ്പിനെ 
ജനകീയതയുടേയും ആധുനികവത്കരണത്തിൻ്റെയും
വികസന പ്രവർത്തനങ്ങളുടേയും
കേന്ദ്രമാക്കി ഉയർത്തുകയും ചെയ്ത 
ഒരു കാലഘട്ടമായിരുന്നു അത്.
സിപിഐ(എം) നേതാവും തലശേരി മുൻ എംഎൽഎയുമായ എം. വി. രാജഗോപാലിന്റെ മകളും തിരുവനന്തപുരം ഓഡിയോ റിപ്രോഗ്രാഫിക്‌ സെന്റർ ജീവനക്കാരിയും ആയ എസ്. ആർ. വിനോദിനിയാണ് ഭാര്യ.
മക്കൾ ബിനോയ് (കമ്മ്യൂണിസ്റ്റ് പാർട്ടി മെമ്പർ 1998 മുതൽ), ബിനീഷ്.
മരുമക്കൾ ഡോ. അഖില, റിനീറ്റ.
പേരക്കുട്ടികൾ ആര്യൻ ബിനോയ്, ആരുഷ് ബിനോയ്, ഭദ്ര ബിനീഷ്.
തിരഞ്ഞെടുപ്പുകൾ തിരഞ്ഞെടുപ്പുകൾ വർഷം മണ്ഡലം വിജയിച്ച സ്ഥാനാർത്ഥി പാർട്ടിയും മുന്നണിയും പരാജയപ്പെട്ട മുഖ്യസ്ഥാനാർത്ഥി പാർട്ടിയും മുന്നണിയും 2011 തലശ്ശേരി നിയമസഭാമണ്ഡലം കോടിയേരി ബാലകൃഷ്ണൻ സി.പി.എം. , എൽ.ഡി.എഫ്. 2006 തലശ്ശേരി നിയമസഭാമണ്ഡലം കോടിയേരി ബാലകൃഷ്ണൻ സി.പി.എം. , എൽ.ഡി.എഫ്. രാജ്‌മോഹൻ ഉണ്ണിത്താൻ കോൺഗ്രസ് (ഐ.) , യു.ഡി.എഫ്. 2001 തലശ്ശേരി നിയമസഭാമണ്ഡലം കോടിയേരി ബാലകൃഷ്ണൻ സി.പി.എം. , എൽ.ഡി.എഫ്. 1987 തലശ്ശേരി നിയമസഭാമണ്ഡലം കോടിയേരി ബാലകൃഷ്ണൻ സി.പി.എം. , എൽ.ഡി.എഫ്. 1982 തലശ്ശേരി നിയമസഭാമണ്ഡലം കോടിയേരി ബാലകൃഷ്ണൻ സി.പി.എം. , എൽ.ഡി.എഫ്. മരണം
ഏറെ കാലമായി കാൻസർ രോഗത്താൽ
ബുദ്ധിമുട്ടിയിരുന്ന അദ്ദേഹം 2022 ഒക്ടോബർ 1 ന് ചെന്നൈയിലെ (തമിഴ്നാട്) അപ്പോളോ ആശുപത്രിയിൽ വച്ച് അന്തരിച്ചു.
അവലംബങ്ങൾ ↑ കോടിയേരി ബാലകൃഷ്ണൻ ഒന്നാം ചരമ വാർഷികദിനം ↑ കോടിയേരി വിടപറഞ്ഞിട്ട് ഒരു വർഷം ↑ അനുനയവും സവിശേഷത ↑ {{ cite news }} :  CS1 maint: bot: original URL status unknown ( link ) CS1 maint: unrecognized language ( link ) ↑ ജീവിതരേഖ 1 2 1 2 1 2 ↑ ↑ മികച്ച സംഘാടകൻ പാർട്ടിയിൽ ചേർന്നത് പതിനാറാം വയസ്സിൽ ↑ ↑ ↑ ഗോതമ്പുണ്ടക്ക് പകരം ജയിൽ ചപ്പാത്തി ↑ കേരള ഡിജിപി ജേക്കബ് പുന്നൂസിൻ്റെ അനുസ്മരണ കുറിപ്പ് ↑ പിണറായിക്കുമിടയിലെ മധ്യസ്ഥ റോൾ ↑ രാഷ്ട്രീയ ജീവിതം ↑ കോടിയേരി ബാലകൃഷ്ണൻ അന്തരിച്ചു ↑ കോടിയേരി ബാലകൃഷ്ണന് വിട ↑ Remembering Kodiyeri Balakrishnan Kodiyeri Balakrishnan എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
നാപ്പൊളി ഇംഗ്ലീഷ് വിലാസം https://ml.wikipedia.org/wiki/Napoli
ഇറ്റലിയിലെ മൂന്നമത്തെ ഏറ്റവും വലിയ നഗരവും കമ്പാനിയാ പ്രവിശ്യയുടെ തലസ്ഥാനവുമാണ് നാപ്പൊളി അഥവാ നേപ്പിൾസ് (Napoli, Naples).
മൂവായിരം വർഷത്തിലേറെ പഴക്കമുള്ള നാപ്പൊളി നഗരത്തിന് യുനെസ്കോ ലോക പൈതൃക പദവിയുണ്ട്.
പിസ്സ ആദ്യമായി ഉണ്ടാക്കിയത് ഒരു നാപോളിയൻ  പാചകക്കാരനാണ്.